
Unul dintre cele mai ciudate si greu de inteles fenomene este dat, in acest moment, de curentul sau de påtura 
intelectualå care anunta, predicå, promoveazå, aplaudå si militeaza in favoarea demantelarii si disparitiei 
culturii romåne, identitåtii romånesti si a statului national romån. 

Problema aici NU este de a lua o poziţie in favoarea sau împotriva disolutiei statului national, a identiåtilor si 
culturilor nationale sau al aparitiei unor societåti globale, trans- si supranationale. Nu ASTA este chestiunea in 
discutie. 

In discutie este situatia paradoxala sau chiar bizara daca ne uitam la cine sunt acesti oameni. Adica psiho- 
sociologia fenomenului. 

Spre surprinderea mea, am constatat ca cei mai vehementi si entuziasti promotori ai curentelor culturale si 
intelectuale ce implica irelevanta si disparitia romanismului sunt oameni care toata viata au trait din comertul 
intelectual, din tranzactia si micul sau marele trafic de frontiera intre lumea occidentala si lumea culturii, limbii, 
istoriei si societatii romånesti. 

Practic, acesti oameni exista intelectual vorbind (si chiar mai prozaic, profesional si socialmente vorbind) 
pentru că există ceva numit “lumea româneasca” — societatea românească, cultura românească, limba 
română — care este un debușeu pentru produsele lor, si baza existentei lor sociale. 

lată câteva exemple: 

(a) Principalul merit al unora, în contextul culturii și vieții intelectuale românești, nu este nici pe departe 
comentariatul public sau lucrările “originale” (care oricum și acestea sunt trafic de mâna a treia cu idei din 
Occident către vorbitorii de română), ci faptul că au produs și produc traduceri din limbi străine, vii sau din 


limbile clasice, moarte, in limba romana. 
Întrebarea naturală pe care ţi-o pui este: la ce Dumnezeu continuă să traducă în limba română în momentul în 

pe care le vehiculeaza si promoveaza este bulversanta. 

(b) În mod similar, sunt toţi cei care produc cunoaștere, cultură, artă, idei în limba română si pentru limba 
romana, în cultura romana și pentru cultura română. Este uluitor să constati că o bună parte a acestora se 
numără între cei mai zeloși susţinători ai doctrinelor, ideilor și valorilor sau miscarilor politice care le 
subminează pur și simplu raţiunea de a exista și sensul contribuţiei sau operelor lor pentru posteritate. 

(c) La fel sunt si cei care, în Occident sau în alte parti ale lumii, și-au făcut o carieră, un nume folosind istoria 
și cultura României ca vehicul -uneori parazitandu-le pur si simplu tragismul si tensiunile in cheie 
propagandistă. Din nou, chiar dacă ei scriu în limbi străine, care e probabilitatea ca tot ceea ce contribuie ei la 
culturile respective sau la cultura cosmopolitană universală să fie de vreun interes pentru viitoarele generații, 
pentru care România sau românii vor fi echivalenți cu a spune...” ma refer la X".... 

Și aici ca “X” alegeţi dumneavoastră orice nume de popor sau cultură veche dispărută în cursul istoriei și care 
nu mai are relevanţă prin moștenitorii ei, prin tradiţia ei sau prin legitimitatile conferite pentru zilele curente. De 
ce? Pentru simplul fapt că nu mai există. 

Așadar, asistăm la un spectacol de o ciudatenie greu de închipuit. 

Care totuși să fie explicaţia pentru care oameni care pretind ca sunt inteligenti peste medie, că au o înţelegere 
atât de sofisticată și avansată asupra lumii, o înțelegere pe care vor să o transmită maselor care nu au acces 
la ea, se dovedesc, la o privire mai atentă, incapabili să înțeleagă poziţia bizară și — aș spune chiar — ridicolă 
în care se pun. 

Am înţeles, până la un punct, că este amuzant să anunti poporul român, societatea română, cultura română 
că sunt “vax albina” pe marea scenă a istoriei. Că urmează să se topească în neant. Esti cool. Esti deasupra 
gloatei. 

Dar, după ce ai executat acest act istoric de masochism sau sado-masochism intelectual, să te întorci liniștit și 
să continui traducerea operelor marilor gânditori în limba română — o limbă, în teoria ta, viitor moartă; să 
continui să contribui la zestrea culturală românească — o cultură, în teoria ta, pe cale de dispariţie; să continui 
să-ţi închipui că vei avea o posteritate intelectuală la nivel global sau cosmopolitan, în momentul în care opera 
ta nu este decât o serie de glose și interpretări pe marginea istoriei și culturii unui popor a carui realitate si 
istorie se va estompa pana la nota de subsol intr-o enciclopedia a viitorului — depășește imaginaţia. 

Cum e posibil ca in acesti oameni sa coexiste toate astea?! 

Mă întorc, ca întotdeauna în astfel de situaţii, către lucrări clasice privind disonanta cognitivă, patologiile 
gândirii și patologiile unor identități confuze, cu totul depășite de circumstanţele realității, și care încearcă să-și 
găsească relevanta, după ce au pierdut controlul atât asupra perceptiilor realitatilor înconjurătoare, cât și 
asupra aparatului judecății critice și realiste. 

...Jigodism... 


